Diari Oficial de la Generalitat Valenciana


Sumari del DOGV 6416, del 14-12-2010 (2010/13118)

RESOLUCIÓ d'11 de novembre de 2010, del director gerent de l'Agència Valenciana de Salut, per la qual s'acorda donar publicitat a l'ampliació de crèdits màxims que han de finançar les subvencions destinades a l'atenció a drogodependents amb problemes juridicopenals.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6416

Data del DOGV
:   14-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13495


Data del document
:   11-11-2010

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de novembre de 2010, del director gerent de l'Agència Valenciana de Salut, per la qual s'acorda donar publicitat a l'ampliació de crèdits màxims que han de finançar les subvencions destinades a l'atenció a drogodependents amb problemes juridicopenals. [2010/13165]  
En el Diari Oficial de la Comunitat Valenciana de 30 de desembre de 2009, es publica l'Orde de 16 de desembre de 2009, de la Conselleria de Sanitat, per la qual es convoquen i s'aproven les bases reguladores de subvencions en matèria d'atenció i prevenció de les drogodependències i altres trastorns addictius per a l'exercici 2010.  
El punt tercer d'eixa orde establix que «les subvencions regulades en la present orde es concedixen a càrrec dels Pressupostos de la Generalitat per al 2010, secció 10, servici 02.97, programa pressupostari 313.20, Drogodependències i altres addiccions, capítols IV i VII, en les línies pressupostàries i pels imports màxims globals que es detallen a continuació.  
Línia de subvenció: T1897.  
Denominació: Atenció a drogodependents amb problemes juridicopenals.  
Consignació pressupostària: 260.000,00 euros.  
Procedència i quantia dels fons  
Propis: 87.450,00 euros  
Externa, Àrea de Sanitat: 172.550,00 euros.  
El mateix punt tercer preveu que l'import global màxim de la convocatòria puga ser objecte d'ampliació si es produïx un increment dels crèdits pressupostaris com a conseqüència d'una modificació pressupostària, i ordena donar publicitat a eixe increment i a l'import global definitiu destinat a la concessió de les ajudes previstes   
En compliment d'eixe precepte, resolc donar publicitat a l'ampliació dels crèdits destinats a ajudes per a les unitats de valoració i suport en drogodependències i programes d'atenció a drogodependents amb problemes jurídics o penals, per un import de 50.000 €, ampliació acordada pel Ple del Consell en data 15 d'octubre del 2010.   
L'import global màxim destinat a subvencionar l'atenció a drogodependents amb problemes juridicopenals puja a 310.000 euros a càrrec dels pressupostos de la Generalitat per al 2010, secció 10, servici 02.97, programa pressupostari 313.20, Drogodependències i altres addiccions, capítol IV, línia pressupostària T1897.  
València, 11 de novembre de 2010.- El director gerent de l'Agència Valenciana de Salut: Luis Eduardo Rosado Bretón.